Mohammed Abdellaoue

Mohammed «Moa» Abdellaoue (født 23. oktober 1985 på Refstad i Oslo) er en norsk tidligere fotballspiller.Moa har spilt sin siste kamp for Vålerenga

Han var angrepsspiller, og har også kamper for . Abdellaoues proffkarriere startet i Skeid Fotball, før han i 2008 signerte for byrival Vålerenga. Han gikk videre til Tyskland og Hannover 96 i 2010, hvor han spilte i tre år før han gikk videre til VfB Stuttgart.Moa til Hannover, Aftenposten 17. august 2010, besøkt 17. august 2010 «Moa» er klar for Stuttgart, VG 11. juni 2013, besøkt 11. juni 2013 I august 2015 returnerte han til Vålerenga, etter to skuffende sesonger i Bundesligaen preget av skader og lite spilletid. Abdellaoue avsluttet karrieren i Vålerenga vinteren 2017, etter en kneskade.Mohammed Abdellaoue legger opp, VG 7. desember 2017, besøkt 7. desember 2017

Abdellaoue mottok Kniksenprisen for årets angrepsspiller i 2010,Kniksenprisen, toppfotball.no og fikk prisen Årets kniksen i 2011.Mohammed Abdellaoue «Årets Kniksen», VG Nett, 27. november 2011

 Bakgrunn 
Abdellaoue vokste opp på Refstad i Bydel Bjerke, og spilte sine første fotballkamper for Hasle/Løren. Han gikk idrettsfag ved Bjerke videregående skole fra 2001–2004, hvor han gikk i klasse med blant andre fotballbacken Bjørnar Holmvik. Hans yngre bror, Mustafa «Mos» Abdellaoue var også fotballspiller. 

 Klubbkarriere 

 Skeid (2003–2007) 
Abdellaoue spilte for Skeid junior elite fra 2001. Bare 19 år gammel, i 2004, ble han toppskårer for Skeid i 1. divisjon med 13 seriemål. Han fikk tilnavnet «Benny Gullfot» og ble tildelt drakt nummer ti. Året etter ble preget av skader i lyske og kne, og han noterte seg for bare fem skåringer den sesongen, og Skeid rykket ned til 2. divisjon. I 2. divisjon 2006 var Moa igjen en farlig spiller foran mål, og sterkt delaktig til Skeids retur til 1. divisjon.

Sommeren 2007 ble det klart at Moa signerte med Vålerenga når kontrakten gikk ut etter sesongen. Men han fullførte 2007-sesongen for Skeid, og var med på å rykke ned til 2. divisjon. Han ble likevel toppscorer for klubben også dette året, med ti seriemål.

 Vålerenga (2008–2010) 
24. juli 2007 skrev Moa under en treårskontrakt med Vålerenga, gjeldende fra 2008-sesongen. Han omtalte det som en drømmeovergang da han alltid hadde hatt lyst til å spille for Vålerenga. Han fikk sitt gjennombrudd i Eliteserien 13. april 2008, i 3. serierunde da han scoret sine to første eliteseriemål mot Lillestrøm på Åråsen, og bidro til at Vålerenga vant 3–0. VG kåret Abdellaoue til banens beste spiller. Runden etter, da Vålerenga spilte 1–1 mot Rosenborg på Ullevaal, scoret Abdellaoue Vålerengas mål. Han scoret totalt ni seriemål på 23 kamper i sin første sesong i Eliteserien for Vålerenga.

Den 9. november 2008 spilte Moa fra start i cupfinalen mot Stabæk, og scoret to av målene til Vålerenga da de vant kampen 4–1. Hans gode kamerat Daniel Fredheim Holm scoret Vålerengas to andre mål.

2. august 2010 scoret han hattrick og var nest sist på ytterligere tre mål mot Start, da Vålerenga vant 8–1 på Ullevaal Stadion. Med det sto han med 15 mål på 19 kamper i 2010-sesongen.

Moa spilte totalt 67 seriekamper og scoret 30 mål i sin første periode som Vålerengaspiller. 

 Hannover 96 (2010–2013) 
17. august 2010 ble en overgang til Hannover 96 bekreftet. Det ble rapportert at Vålerenga mottok mellom rundt 12 millioner kroner for Moa. 21. august debuterte han i Bundesligaen for Hannover 96, da han startet i serieåpningen mot Eintracht Frankfurt. Runden etter, den 28. august, scoret han sitt første mål for klubben mot Schalke 04. Han scoret 10 mål på 26 seriekamper i sin første sesong for Hannover 96.

På tre sesonger i Hannover 96 fikk han totalt 80 Bundesliga-kamper og scoret 29 mål.

 VfB Stuttgart (2013–2015) 
11. juni 2013 meldte Moa overgang til VfB Stuttgart. Nordmannen signerte en fireårskontrakt og skal ha hatt en prislapp på rundt 30 millioner kronerVfB sign Mohammed Abdellaoue, VfB Stuttgart 11. juni 2013, besøkt 11. august 2015Moa har signert for Stuttgart, Nettavisen 11. juni 2013, besøkt 11. august 2015. Han fikk sin debut for klubben den 1. august 2013 i første kvalifiseringsrunde til Europaligaen mot den bulgarske klubben Botev Plovdiv, hvor han ble byttet inn i det 88. spilleminuttMoa fikk spille to minutter i Stuttgart-debuten, Dagbladet 1. august 2013, besøkt 11. august 2015. Kampen endte 1–1, noe som betydde seier for Stuttgart grunnet bortemålsregelen. Moa scoret sitt første og eneste mål for klubben den 25. januar 2014 i et 2–1 tap mot Mainz 05, noe som endte en 274 dager lang måltørke.Her scorer Moa for første gang på 274 dager, VG 25. januar 2014, besøkt 11. august 2015 Oppholdet i Stuttgart ble ødelagt av mye kneproblemer for Abdellaoue, som terminerte kontrakten med klubben sommeren 2015.

 Vålerenga (2015–2017) 
7. august 2015 ble det kjent at Moa returnerte til Vålerenga, og hadde signert en 4,5-års kontrakt med sin tidligere klubb.Moa er tilbake i Vålerenga , VG 7. august 2015, besøkt 11. august 2015 Han hadde tilbud fra andre Bundesliga-klubber, men valgte Vålerenga fremfor dem.

7. desember 2017 ble det kjent at Abdellaoue la opp som fotballspiller grunnet en alvorlig kneskade.

 Landslagskarriere 
Abdellaoue har spilt seks kamper for Norges U-18-landslag, én for U-19 og én kamp for U-21-laget. Han debuterte på  20. august 2008 i 1–1-kampen mot , og fikk god omtale i media etter kampen. Det første landslagsmålet kom i 2–1-seieren over  3. september 2010. Han endte på 33 landskamper og 7 mål.

 Se også 
 Liste over kjente elever ved Bjerke videregående skole

 Referanser 

 Eksterne lenker 

 Spillerprofil på vif-fotball.no
 Spillerprofil på hannover96.de 

Kategori:Norske fotballspillere
Kategori:Norske landslagsspillere i fotball for herrer
Kategori:Norske fotballspillere i Tyskland
Kategori:Norske futsalspillere
Kategori:Fotballspillere for Skeid Fotball
Kategori:Fotballspillere for Vålerenga Fotball
Kategori:Fotballspillere for Hannoverscher SV 1896
Kategori:Fotballspillere for VfB Stuttgart 1893
Kategori:Vinnere av Kniksenprisen
Kategori:Norgesmestere i fotball
Kategori:Nordmenn av marokkansk opphav
Kategori:Personer fra Oslo
Kategori:Norske miljøarbeidere
Kategori:Alumni fra Bjerke videregående skole
Kategori:Marokkanske fotballspillere i Norge